ثمینہ پیرزادہ

ثمینہ پیرزادہ اک پاکستانی اداکارہ، فلم ہدایت کارہ تے فلم پروڈیوسر نیں۔

جیون
ثمینہ پیرزادہ لاہور وچ پیدا ہوئیاں۔ اوہناں دا پہلا ناں ثمینہ بٹ اے۔ اوہ کراچی منتقل ہوگئیاں تے اپنی تعلیم کراچی وچ ہی مکمل کیتی تے فیر اداکاری دے میدان وچ آ گئیاں۔ عثمان پیرزادہ نال ویاہ توں مگروں اوہناں دا ناں ثمینہ پیرزادہ ہو گیا۔

کیریئر
ثمینہ نے اپنا کیریئر 1982ء وچ شروع کیتا تے کئی فلماں وچ اداکاری کیتی جیہناں وچ نزدیکیاں، مکھڑا، بازار حُسن، شادی میرے شوہر کی تے بلندی شامل نیں۔ ایس توں علاوہ ٹی وی ڈرامیاں زندگی گلزار ہے، میری ذات ذرہ بے نشان، رہائی، کٹھ پتلی، در شہوار تے داستان سمیت کئی ٹی وی ڈرامیاں وچ کم کیتا۔

ہدایت کاری
ثمینہ پیرزادہ نے انتہا فلم دی ہدایت کاری نال اپنا ہدایت کاری کیریئر شروع کیتا۔ ایہ فلم ویاہتا جیون وچ بلاتکار ورگے بے حد نازک وشے نال جڑی سی۔ ایس توں علاوہ اس نے شرارت فلم وی بنائی۔

ایوارڈ
ثمینہ پیرزادہ دی ہدایتکاری وچ بنن والی پہلی فلم انتہا نوں 9 قومی ایوارڈ ملے۔ اوہناں نے نومبر 2013ء وچ برطانیا دے شہر بریڈ فورڈ وچ منعقدہ منگو فلم فیسٹیول وچ لائف ٹائم اچیومنٹ ایوارڈ نال وی نوازیا گیا۔ اوہناں نے روشن ستارہ تے زندگی گلزار ہے لئی 2013ء تے 2014ء وچ بہترین معاون اداکارہ دا ہم ایوارڈ جِتیا۔

حوالے

گٹھ:پنجابی شخصیتاں
گٹھ:پنجابی مسلمان
گٹھ:پاکستانی اداکاراواں
گٹھ:پاکستانی فلمی اداکاراواں